השחקן מסיים את הטקס ועושה דרכו לעיירה Turffield כדי להילחם במיילו. בדרכו הוא פוגש את בייד, מאמן פוקימונים על חושיים שחצן שהוסמך להשתתפות בליגה על ידי רוז בעצמו ובין לבין עוזר לו להשיג אנרגיה נוספת במטרה לפתור את משבר האנרגיה במחוז. השחקן מנצח אותו, מגיע לעיירה ושם הוא שומע מסוניה אודות האגדה על "היום האפל ביותר". לאחר שהשחקן מנצח את מיילו הוא מקבל את תג העשב וממשיך למכון הבא. בהגיעו לעיר Hulbury השחקן מגלה שרוז יחד עם סגניתו אוליאנה נמצאים בעיר ומזמינים את השחקן לארוחת צהריים לאחר שיזכה בתג. השחקן מנצח את נסה, מקבל ממנה את תג המים ונפגש עם רוז, אוליאנה וסוניה לארוחת צהריים שבה הם מסבירים לו על תחנת הכוח במחוז ועל האנרגיה שבתוכה. לאחר שהארוחה נגמרת, השחקן עושה את דרכו חזרה לעיר Motostock במטרה להילחם בקאבו, אך בדרכו לשם הוא נאלץ להילחם בבייד פעם נוספת. לאחר שהגיע לעיר, השחקן מגיע למלון כדי לישון ונלחם במארני בפעם הראשונה. לאחר שניצח, השחקן מתעורר ובדרכו למכון מגלה שהופ כבר השיג את התג לפניו. השחקן נכנס למכון, מנצח את קאבו וזוכה בתג האש.
בהגיעם לאזור הפראי בשנית, בייד השחצן מאתגר את הופ לקרב נגדו והשחקן בינתיים עושה דרכו לעיר Hammerlock. בהגיעו לעיר, הוא פוגש ברוז בשנית ומקבל סיור קצר בכניסה לתחנת הכוח ולאחריו גם סיור בכספת שבעיר, בה יש פריטים היסטוריים שקשורים למחוז גאלאר ולאגדה על הלילה האפל ביותר. בהגיעו לכספת, השחקן פוגש בריהאן, מנהיג מכון הדרקון לראשונה, המפציר בו לנצח את מנהיגי המכון האחרים במטרה לזכות לקרב מולו. השחקן עושה דרכו לעיירה Stow-on-Side כדי להילחם בבי (פוקימון חרב) / אליסטר (פוקימון מגן), אך ביציאתו מהעיר הוא נתקל בחברי צוות Yell שחוסמים את הדרך במטרה שמארני תגיע ראשונה למכון. השחקן והופ מניסים אותם והופ מספר שהוא הפסיד לבייד וחושש שלאון יתאכזב ממנו. כאשר השחקן מגיע לעיירה הוא נלחם פעם נוספת בהופ, שהפעם שינה את הצוות שלו במטרה לבדוק אסטרטגיות לחימה שונות. לאחר מכן השחקן נכנס למכון, מנצח ומקבל את תג הלחימה (פוקימון חרב) / תג הרוח (פוקימון מגן). ביציאתו מהמכון מתברר שבייד מנסה לרסק קיר היסטורי במטרה למצוא בתוכו אנרגיה עבור רוז. השחקן נלחם נגדו בשנית ורוז הזועם לוקח מבייד את ההסמכה שלו לליגת הפוקימונים ומתכחש אליו.
השחקן עושה דרכו לעיירה Ballonlea במטרה להילחם באופל ולזכות בתג הפיה. לאחר שהשחקן מנצח הוא ואופל חוזרים ביחד לעיר Hammerlock, שם אופל פוגשת את בייד, מתלהבת ממנו ומציעה לו לרשת את מקומה בתור מנהיג מכון הפיה ובייד מסכים. השחקן ממשיך לעיר Circhester במטרה להילחם בגורדי (פוקימון חרב) / מלוני (פוקימון מגן) ובהגיעו לשם הוא מגלה שהופ הפסיד בקרב המכון. השחקן מנצח את קרב המכון, זוכה בתג ונלחם נגד הופ פעם נוספת במטרה לעזור לו להשתפר בתור מאמן. בזמן ארוחת צהריים ביחד עם סוניה, השחקן והופ מספרים לה אודות פגישתם עם הפוקימון המסתורי ביערות סמוך לביתם. השחקן ממשיך בדרכו לעיר Spikemuth במטרה להילחם בפירס, מנהיג מכון האופל, אך בהגיעו לשם מתברר שהעיר סגורה למבקרים בעקבות הופעה. מארני, שהיא אחותו הקטנה של פירס, נלחמת בשחקן בשנית ולאחר מכן עוזרת לו להתגנב אל תוך העיר בדרך צדדית. השחקן נלחם נגד פירס ומנצח. פירס מבקש ממארני להחליף אותו בתור מנהיגת מכון האופל, אך מארני מסרבת בגלל רצונה להיות אלופת הליגה.
בחזרתו לעיר Hammerlock, רעידות אדמה גדולות פורצות ויחד איתם גם פרצי אנרגיה (האנרגיה שגורמת לפוקימונים לבצע דיינמקס) והשחקן פוגש בסוניה ולאון שמסבירים לו שהכל בשליטה ושיתמקד בלנצח את ריהאן ולהשיג את התג השמיני. השחקן מנצח את קרב המכון וכעת הוא בעל שמונה תגי מכון. רגע לפני הנסיעה לליגה, פרופסור מגנוליה מגיעה לעיר והופכת את סוניה לפרופסור החדשה של המחוז. הופ והשחקן עושים את דרכם לעיר Wyndon, היכן שליגת הפוקימונים ממוקמת.
בהגיעם לעיר Wyndon, הופ והשחקן נרשמים ורבע הגמר מתחיל ובמהלכו השחקן מנצח את מארני ומדיח אותה מהליגה. בקרב שלאחר מכן, מגיע בייד, הפעם בתור מנהיג מכון הפיה החדש ומבקש להילחם בשחקן במטרה לראות כמה חזק הוא. השחקן מנצח אותו ולאחר מכן נלחם נגד הופ ומצליח לנצח אותו. רבע הגמר מסתיים והופ והשחקן קובעים ארוחת ערב עם לאון כדי לחגוג את ניצחונו של השחקן ברבע הגמר. במהלך הערב לאון לא מגיע והופ נעשה מודאג, אך אוליאנה אומרת להם שלאון בשיחה עם רוז במגדלים בעיר ושאסור להפריע להם. השחקן נעזר בהופ, מארני, פירס וצוות Yell במטרה לנצח את עובדי "תאגיד רוז" (חברת האנרגיה של רוז) ולהגיע לראש המגדל, שם לאון ורוז מתווכחים ולאון עוזב עם הופ והשחקן. בבוקר שלמחרת, השחקן נלחם בחצי הגמר נגד מנהיגי המכון השונים, מצליח לנצח את כולם ומגיע לגמר.
רגע לפני שהשחקן נלחם בגמר נגד לאון, רוז יוצא בהודעה דרמטית שהוא הצליח לשחזר את אירועי "הלילה האפל ביותר" ולהעיר את אטרנטוס משנתו במטרה לפתור את משבר האנרגיה במחוז. השחקן, לאון והופ עושים דרכם במהירות לתחנת הכוח בעיר Hammerlock והשחקן נלחם נגד רוז במטרה לעצור אותו. לאחר הקרב, רוז מספר שהפוקימון האגדי אטרנטוס נמצא בגג המבנה. השחקן והופ נזכרים במפגש עם הפוקימון המסתורי ביערות ועושים דרכם לשם ובהגיעם מוצאים חרב ומגן עשויים אבן. השחקן לוקח את החרב או המגן (בהתאם לגרסת המשחק) והופ לוקח את החפץ השני והשניים עושים דרכם לתחנת הכוח כדי להילחם באטרנטוס. בהגיעם לגג, השחקן מגלה שלאון ניסה ללכוד את אטרנטוס ונכשל. השחקן והופ מנסים להילחם באטרנטוס בעצמם ובעזרת כוחם של החרב והמגן מצליחים לזמן את הכלבים האגדיים זקיאן וזמזנטה לעזרתם. בסוף הקרב לאון מפציר בשחקן לתפוס את אטרנטוס ולהחזיר את השקט למחוז והשחקן לוכד את אטרנטוס.
בחזרה בליגת הפוקימון, השחקן נלחם נגד לאון בגמר ומצליח לנצח אותו, מוכתר כאלוף ליגת הפוקימונים של מחוז גאלאר.
לאחר שהשחקן הופך לאלוף הליגה, הוא נפגש עם הופ ביערות במטרה להחזיר את החרב/מגן חזרה למקומו הטבעי. אולם, שני אחים בשם סורדוורד ושילברט מגיעים וטוענים שהם צאצאים של הגיבורים שעצרו את הלילה האפל ביותר ודורשים את החרב והמגן במטרה לזמן את הכלבים האגדיים. לאחר קרב נגדם, השחקן מגלה שברחבי המחוז עדיין קיימת אנרגיה הרסנית שרוז שחרר קודם וכעת הוא, פירס והופ עוברים במכוני המחוז השונים ועוזרים למנהיגי המכון לעצור ולהרגיע פוקימונים שגדלו לגודלי ענק והשתוללו. לאחר שהצליחו, השחקן והופ מגלים שהאחים סורדוורד ושילברט הצליחו לזמן את אחד הכלבים האגדיים (זמזנטה בחרב וזקיאן במגן), אולם הם לא הצליחו להשתלט עליו והוא החל להשתולל. השחקן נלחם נגד הכלב האגדי ומצליח להרגיעו. אולם, הכלב האגדי השני מגיע, נלחם נגד השחקן והשחקן מצליח לזכות באמונו ולתפוס אותו. בינתיים, הופ עוקב אחרי הכלב האגדי הראשון אל תוך היערות, שם השחקן פוגש בו ולאחר חילופי הדברים הכלב האגדי מסכים להצטרף להופ בתור הפוקימון שלו והשחקן נלחם בו בפעם האחרונה, הפעם עם פוקימון אגדי בצוותו. בסופו של דבר, הופ מחליט להפוך לפרופסור מחוזי בדיוק כמו סוניה ומקבל ממנה הצעה להיות העוזר שלה והוא מסכים.
חבילות הרחבה.
זהו גם המשחק הראשון בזיכיון בו יצאו חבילות הרחבה במקום עוד משחק "משלים" (לדוגמה פוקימון ברקת או פלטינום) וזה בעזרת היכולת לעדכן את המשחקים דרך רשת האינטרנט (מה שלא התאפשר בקונסולות קודמות). למשחק יצאו שתי חבילות הרחבה:
אי השריון.
אי שנמצא בסמוך למחוז עצמו. נמצאים בו עוד 100 פוקמונים שלא היה ניתן לתפוס אותם במשחק הרגיל. השחקן יכול להגיע לשם לאחר שפגש דמות בשם אייברי (פוקימון מגן) / קלארה (פוקימון חרב) ולאחר קרב קצר השחקן מגיע לדוג'ו באי השריון, שם הוא עובר אתגרים שונים במטרה לזכות "בשריון של הדוג'ו" שמתברר להיות פוקימון ייחודי בשם קובפו. בהמשך, לאחר שהשחקן מתחבר לקובפו, מאסטר הדוג'ו שולח אותו למגדל המים או מגדל האופל במטרה לנצח את האתגר ולפתח את קובפו לאורשיפו (בחירה במגדל המים תפתח את קובפו לאורשיפו מסוג לחימה ומים, בחירה במגדל האופל תפתח את קובפו לאורשיפו מסוג לחימה ואופל). בסוף ההרחבה, השחקן נלחם נגד המאסטר של הדוג'ו, מנצח והופך לאלוף הדוג'ו.
טונדרת הכתר.
בהרחבה מתרחשת באזור טונדרה שבהרי גאלאר המושלגים. במשחק ישולב גם הפוקימון האגדי קליירקס וגם שני רג'ים חדשים. יינתנו בו צורות חדשות לציפורים האגדיות מקאנטו. תהיה אפשרות לעשות קרבות פשיטה נגד פוקמונים אגדיים מתחת לאדמה. יהיו בו עוד 100 פוקימונים חדשים שלא היה ניתן לתפוס אותם במשחק הראשי ובהרחבה הקודמת.
הפצה.
המשחק הוכרז לראשונה בפרזנטציית "נינטנדו דירקט" ב-27 בפברואר 2019, והציג את האזור ואת שלושת ההתחלתיים של המשחק. הפרזנטציה התרחשה ביום שבו משחקי פוקימון הראשונים, פוקימון אדום וכחול, יצאו לאור ביפן.
המוסד (סרט)
המוסד הוא סרט סאטירת פעולה ישראלי שכתב וביים אלון גור אריה, אשר עלה לאקרנים ב-27 ביוני 2019. הסרט צוחק על עולם הביטחון והריגול הישראלי והבין-לאומי, ועל ארגון המוסד בפרט. הסרט באורך מלא הוא אתחול לסרטו הקצר של גור-אריה משנת 2007 "המוסד הסגור". עלילתו מתמקדת בסיפורו של סוכן מוסד ישראלי כושל המשתף פעולה עם סוכנת CIA בהצלת מיליונר אמריקני שנחטף בירושלים בידי ארגון טרור המאיים על העולם. זהו הסרט הישראלי המצליח ביותר לשנת 2019.
הסרט הופץ בעולם מסחרית בבתי הקולנוע, בצפייה ביתית ובטלוויזיה, בגרסתו הרגילה ובגרסת הבמאי.